Document ID: 32000D0279

Απόφαση της Επιτροπής
της 30ής Μαρτίου 2000
για την τροποποίηση της απόφασης 98/123/ΕΚ, για την έγκριση πολυετούς προγράμματος προσανατολισμού του αλιευτικού στόλου της Ιταλίας για την περίοδο από 1ης Ιανουαρίου 1997 έως 31 Δεκεμβρίου 2001
[κοινοποιηθείσα υπό τον αριθμό Ε(2000) 802]
(Το κείμενο στην ιταλική γλώσσα είναι το μόνο αυθεντικό)
(2000/279/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2792/1999 του Συμβουλίου, της 17ης Δεκεμβρίου 1999, για καθορισμό των λεπτομερών κανόνων και ρυθμίσεων σχετικά με την κοινοτική διαρθρωτική βοήθεια στον τομέα της αλιείας(1), και ιδίως το άρθρο 5 παράγραφος 3,
Εκτιμώντας τα ακόλουθα:
(1) Η απόφαση 97/413/ΕΚ(2) του Συμβουλίου, καθορίζει τους στόχους και τους λεπτομερείς κανόνες για την αναδιάρθρωση του τομέα της κοινοτικής αλιείας, κατά την περίοδο από 1ης Ιανουαρίου 1997 έως 31 Δεκεμβρίου 2001, με σκοπό την επίτευξη μιας διαρκούς ισορροπίας μεταξύ των πόρων και της εκμετάλλευσής τους.
(2) Οι στόχοι που καθορίστηκαν με την απόφαση 98/123/ΕΚ της Επιτροπής(3), υπολογίστηκαν με τη χρήση των διαθέσιμων κατά τον χρόνο εκείνο στοιχείων.
(3) Μία υποσημείωση του πίνακα των στόχων στο παράρτημα της απόφασης 98/123/ΕΚ προέβλεπε την σύσταση ομάδας εργασίας από την Επιτροπή και τις ιταλικές αρχές για την ενημέρωση των στοιχείων του ιταλικού στόλου από το 1992.
(4) Υπό το φως των συμπερασμάτων της εν λόγω ομάδας εργασίας, θα πρέπει να αναθεωρηθούν οι στόχοι για την αλιευτικό στόλο της Ιταλίας.
(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης αλιείας και υδατοκαλλιέργειας,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Ο πίνακας στόχων στο παράρτημα της απόφασης 98/123/ΕΚ αντικαθίσταται από τον πίνακα που παρατίθεται στο παράρτημα της παρούσας απόφασης.
Άρθρο 2
Η παρούσα απόφαση απευθύνεται στην Ιταλική Δημοκρατία.
Βρυξέλλες, 30 Μαρτίου 2000.

Labels: 12
18
5
6